b"\n_START_ARTICLE_\nEgil Eld\xc3\xb8en\n_START_SECTION_\nMusikken\n_START_PARAGRAPH_\nDen f\xc3\xb8rste utgivelsen p\xc3\xa5 plate var med gruppen Another Band i 1979 p\xc3\xa5 samleplaten Bof Stuff. Her bidro han med to egenkomponerte l\xc3\xa5ter med norske tekster.  To \xc3\xa5r senere laget han konseptplaten Ringen sammen med bandet Shandy, og han var deretter med i prosjektet Rust som sanger. I tillegg til Eld\xc3\xb8en var Hans Petter Gundersen, K\xc3\xa5re Sandvik, Arne St\xc3\xb8rmer, Ole Hamre og Yngve Moe med. Sammen laget de LP-en Rust i 1983. Innen platen kom p\xc3\xa5 markedet, hadde Marius M\xc3\xbcller h\xc3\xa5ndplukket Egil Eld\xc3\xb8en til \xc3\xa5 ta hans plass i gruppen Lava. Med platene Prime Time (1982) og Fire (1984) ble Egil Eld\xc3\xb8en kjent for et publikum b\xc3\xa5de innenfor og utenfor landets grenser, ikke minst takket v\xc3\xa6re duetten \xc2\xabYou\xc2\xbb med Randy Crawford \xe2\x80\x93 en sang Eld\xc3\xb8en komponerte, og som var sterkt medvirkende til at Lava fikk Spellemannprisen i 1984._NEWLINE_I l\xc3\xb8pet av 1984 samlet Eld\xc3\xb8en en rekke egenkomponerte sanger som ikke passet inn i Lava, og disse utgjorde hans f\xc3\xb8rste soloplate, Welcome Into My Heart, som ble utgitt i mars 1985. Platen ble innspilt i Stockholm med svenske musikere og Svein Dag Hauge som produsent. Anita Skorgan sang duett p\xc3\xa5 \xc2\xabWe'll Make It\xc2\xbb. Albumet ble nominert til Spellemannprisen. Det ble ogs\xc3\xa5 hans neste album, Here We Go Again fra 1986. Produsent denne gang var Rolf Graf, og hele Lava var blant musikerne, samt en rekke svenske studiomusikere, ant andre Per Lindvall._NEWLINE_P\xc3\xa5 sin tredje soloplate, Egil Eld\xc3\xb8en sang Eld\xc3\xb8en en ny duett med Randy Crawford, \xc2\xabThe Best Of Me\xc2\xbb. Albumet var innspilt i Bergen med lokale musikere, og produsent var Egil Eld\xc3\xb8en selv, med Gaute Storaas som medprodusent. I etterkant av denne platen startet han en trio sammen med Rolf Graf og Olav Stedje. Musikken til denne trioen var sterkt inspirert av Crosby, Stills & Nash og annen amerikansk poprock, men dessverre laget de aldri plate sammen. De f\xc3\xb8lgende ti \xc3\xa5rene delte Egil Eld\xc3\xb8en sin tid mellom solokonserter og turn\xc3\xa9er/innspillinger med Lava. Han har ogs\xc3\xa5 deltatt p\xc3\xa5 en rekke innspillinger med andre artister, b\xc3\xa5de som produsent og vokalist._NEWLINE_I 1991 deltok Eld\xc3\xb8en i den dansk Melodi Grand Prix i \xc3\x85rhus sammen med Annette Heick. Eld\xc3\xb8en og Heick sang balladen \xc2\xabDu er musikken i mit liv\xc2\xbb. Sangen var skrevet av Keld og Hilda Heick, med musikk av Georg Keller. De endte til slutt p\xc3\xa5 en fjerdeplass blant ti sanger. Sangen var for\xc3\xb8vrig OGAE-Danmarks bidrag til samme \xc3\xa5rs Second Chance Contest, arrangert av OGAE-nettverket. Her ble resultatet en 11.-plass og 42 poeng blant 16 sanger._NEWLINE_I 2003 kom albumet Polarity med Lava, nok en gang med en duett med Randy Crawford; \xc2\xabShine a Little Light\xc2\xbb. I 2005 kom Lava med albumet Alibi, alle l\xc3\xa5tene var laget av henholdsvis Egil Eld\xc3\xb8en, Rolf Graf og Svein Dag Hauge. Hele ti\xc3\xa5ret har Egil Eld\xc3\xb8en turnert sammen med Lava, som soloartist og p\xc3\xa5 en rekke musikalske prosjekter. Han har jobbet med Torhild Sivertsen, Trine Rein, Tor Endresen og mange andre. I 2009 ble det innledet et samarbeid med Bergen Big Band og Torhild Sivertsen. I november 2009 kom forel\xc3\xb8pig siste album sammen med Lava, Symphonic Journey, konsertinnspilling med KORK (Kringkastingsorkesteret), innspilt p\xc3\xa5 Rockefeller i 2007._NEWLINE_Egil Eld\xc3\xb8en har produsert en barneplate i 2009, Pinnochio, Ai-ai -ai og jobber som l\xc3\xa5tskriver og produsent i eget lydstudio._NEWLINE_I august 2010 ble samlealbumet The Best of Me utgitt p\xc3\xa5 Slagerfabrikken.  Har ogs\xc3\xa5 komponert, produsert og deltar p\xc3\xa5 barneplaten Splash, Akvariedyrene synger for Akvariet i Bergen._NEWLINE_I 2013 ga Eld\xc3\xb8en ut singelen \xc2\xabWhenever You Come Around\xc2\xbb, skrevet av Vince Gill-Pete Wasner. Dette er en country-ballade der han har med seg Steinar Krokstad, trommer, Yngve Moe, bass, Bjarte Aasmul, gitar. Samme \xc3\xa5ret, 2013, ble albumet Hem til jul utgitt sammen med Helge Jordal, Elisabeth Moberg, Egil Eld\xc3\xb8en med Voksne Herrers orkester. Dette var ogs\xc3\xa5 navn p\xc3\xa5 forestillingen som ble fremf\xc3\xb8rt p\xc3\xa5 Logen teater._NEWLINE_Fra 2013  - 2016 har Egil turnert en del med sitt band Lava. Etter Lavas bassist Rolf Graf d\xc3\xb8de i 2013 fortsatte Lava sitt virke med bassist Jonny Sjo og ogs\xc3\xa5 med_NEWLINE_Tom Erik Antonsen p\xc3\xa5 bass. Frode Mangen har v\xc3\xa6rt bandets keyboardmann etter Per Kolstad. Bandet tok i 2016 opp samarbeidet med danske Hanne Boel_NEWLINE_noe som mest sannsynlig vil fortseete i \xc3\xa5rene fremover._NEWLINE_Egil Eld\xc3\xb8en har ogs\xc3\xa5 i en \xc3\xa5rrekke turnert sammen med Olav Stedje, Svein Dag Hauge og Elias Muri Skagefoss i deres musikalske hyllest til Crosby, Stills, Nash & Young_NEWLINE_kalt D\xc3\xa9j\xc3\xa0 vu,  etter det legendariske albumet._NEWLINE_Egil turnerer masse som soloartist over hele landet. Han har en rekke samarbeid bak seg, som gjestevokalist med Bergen Big band, Divisjonsmusikken -_NEWLINE_Forsvarets musikk korps Vestlandet og en rekke bandkonstellasjoner. Han har ogs\xc3\xa5 v\xc3\xa6rt solist for en rekke kor over hele landet._NEWLINE_F\xc3\xb8rjulen 2016 drar Egil p\xc3\xa5 turne med Olav Stedje og konsertene; Vestlandsjul, i kirker fra Stord helt opp til \xc3\x85lesund."